Suchinthana/ta-wikipedia huggingface dataset:
ஜெய்ப்பூர் இலக்கிய விழா

ஜெய்ப்பூர் இலக்கிய விழா  (Jaipur Literature Festival) 2006ஆம்  ஆண்டு முதல் ஒவ்வொரு ஆண்டும் வெளிர்சிவப்பு வண்ண நகரம் எனப் பெயர்பெற்றுள்ள இராசத்தான் மாநிலத்தின் ஜெய்ப்பூரில் நடைபெறும் இலக்கிய விழாவாகும். இங்குள்ள டிக்கி அரண்மனை ஓட்டல் விழா மையமாகத் திகழ்கிறது. இவ்விழா இந்தியாவில் மட்டுமன்றி ஆசியாவிலேயே பெரும் நிகழ்வாக இளங்குகிறது. நகரத்தின் மையத்திலுள்ள டிக்கி ஓட்டலின் அரங்கத்திலும் பூங்காக்களிலும்  சனவரி மாதத்தில் நடைபெறும் இந்த விழாவில் இராசத்தானிய, இந்திய மற்றும் பன்னாட்டுப் படைப்புகள் கொண்டாடப்படுகின்றன.

இந்த விழாவினை டீம்வொர்க் தயாரிப்பின் சஞ்சய் ராய் உருவாக்கிட எழுத்தாளர்கள் நமீதா கோகலே மற்றும் வில்லியம் டால்ரிம்பிள் விழா இயக்குநர்களாக உள்ளனர். ஃபெய்த் சிங் நிறுவிய ஜெய்ப்பூர் விரசத் பவுண்டேசன் இதற்கு முனைப்பாக விளங்கியது.  ஜெய்ப்பூர்  மரபுடமை பன்னாட்டு விழாவின் அங்கமாக 2006ஆம் ஆண்டு துவங்கிய இவ்விழா 2008ஆம் ஆண்டிலேயே தனது சொந்த வலிமையில் தனித்து இயங்கக்கூடிய ஒரு விழாவாக உதவியது. இந்த பவுண்டேசனின் சமூக இயக்குநர் வினோத் ஜோஷி  இவ்விழாவின் மண்டலப் பரிந்துரையாளராக உள்ளார். விழாவின் அனைத்து நிகழ்ச்சிகளும் கட்டணமில்லாத இலவச நிகழ்வுகளாகும்.

மேற்கோள்கள்

வெளியிணைப்புகள் 
 Jaipur Literature Festival official website
  Jaipur Literature Festival Website 
 In Jaipur, the Indian Book Market Comes Into Its Own, 2010  TIME
 Jaipur Literature Festival: Bigger, yes, but better?
 Jaipur Literature Festival Registrations 

இந்திய இலக்கிய விழாக்கள்
ஜெய்ப்பூர்
மஹ்றம்

மஹ்றம் என்பது முஸ்லிம்களில் ஒருவருக்கு அவரது பிறப்பின் காரணமாகத் திருமண உறவு வைத்துக்கொள்ளத் தடுக்கப்பட்டோரைக் குறிக்கும். பொதுவாக ஏற்கப்பட்டுள்ள கருத்தின்படி, பெண்கள் (ஹஜ்) பயணம் செய்யும்போது பயணத்தில் அவர்களுக்குத் துணையிருக்கத் தகுதியுள்ள ஒரு ஆடவர் உடன் செல்ல வேண்டும். பெண் புனிதப் பயணியைப் பொருத்தவரை, ஹஜ் நிறைவேற்றுவதற்கான ஒரு நிபந்தனையாகவும் இது கருதப்படுகிறது.

பெண் புனிதப் பயணிக்கு அவரின் கணவர் உடன் செல்லலாம். ஆனால் அவர் மஹ்றமல்லர். ஒரு பெண்ணுக்கு மஹ்றமானோர் அவரது தந்தை, தந்தையின் தந்தை, தாயின் தந்தை, தந்தையின் அல்லது தாயின் உடன் பிறந்தான், தன் உடன் பிறந்தான், மகன், மகனின் அல்லது மகளின் மகன் முதலியோர் ஆவர்.

ஒரு பெண்ணைத் திருமணம் செய்து கொடுக்கும் போதும் அவரது மஹ்றமான ஆண் ஒருவரே அப்பெண்ணின் பாதுகாவலராக இருக்க வேண்டும். அப்படி மஹ்றமான ஆண் இல்லாத வேளையில், சரீஅத் சட்ட நீதிபதி அல்லது மேற்படி நீதிபதியின் அனுமதியுடன் அவரது பிரதிநிதி அத்திருமணத்தை நடத்தி வைக்கலாம்.

சான்றுகள் 
 The Quran, al-Baqara, 2:221
 Abdul-Rahman, Muhammad Saed, Islam: Questions and Answers - Jurisprudence and Islamic Rulings, London: MSA Publication Limited, 2007, pp. 22–23.
 Packard, Gwen K., Coping in an Interfaith Family, New York: Rosen Publishing Group, 1993, p. 11.

மேற்கோள்கள்

இசுலாமியச் சட்டம்
மாந்த மக்கள்தொகை மரபியல்
புளியரை

புளியரை (ஆங்கிலம்:Puliyarai), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம்  செங்கோட்டை வட்டத்தில் இருக்கும் ஒரு சிற்றூர் ஆகும். இது செங்கோட்டை ஊராட்சி ஒன்றியத்தில் உள்ள புளியரை ஊராட்சியில் அமைந்துள்ளது.

அமைவிடம்
புளியரை செங்கோட்டை-  கொல்லம் சாலையில், செங்கோட்டையிலிருந்து 8 கிலோ மீட்டர் தொலைவிலும்; குற்றாலத்திலிருந்து 15 கிலோ மீட்டர் தொலைவிலும் அமைந்துள்ளது.

மக்கள் தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி, 1250 எக்டேர் பரப்பளவும்,  2,526 வீடுகளும் கொண்ட புளியரை கிராமத்தின் மக்கள் தொகை 9,186 ஆகும். அதில் ஆண்கள் 4,584 மற்றும் பெண்கள் 4,602 ஆகவுள்ளனர். இதன் சராசரி எழுத்தறிவு 69.95% ஆகும்.

புளியரை பெயர் காரணம் 
 தமிழ்நாட்டில் சமண சமயம் ஆதிக்கம் மிகுந்த காலத்தில் இந்து மத கோயில்களில் உள்ள விக்ரகங்களை பாதுகாக்கும் பொருட்டு அடர்ந்த வனமாக இருந்த இப்பகுதியில் ஒரு பெரிய புளியமரத்தின் பொந்தில் மறைத்து பாதுகாத்தனர். இதுவே பின் புளி + அறை = புளியறை ஆயிற்று.

சதாசிவ மூர்த்தி கோயில் 
இங்குள்ள சதாசிவமூர்த்தி கோயிலில் தட்சிணாமூர்த்திக்கு தனி சன்னதி உள்ளது.

மேற்கோள்கள்

வெளி இணைப்பு 
 விக்கிமேப்பியாவில் அமைவிடம்

தென்காசி மாவட்டத்திலுள்ள கிராமங்கள்
ஆரியங்காவு

ஆரியங்காவு (ஆங்கிலம்::en:Aryankavu), இந்தியாவின், கேரள மாநிலத்தில் அமைந்துள்ள கொல்லம் மாவட்டம் பத்தனாபுரம் வட்டத்தில் இருக்கும் ஒரு ஊராட்சி ஆகும்.

செங்கோட்டை - புனலூர் இடையே அகல தொடருந்துப் பாதை அமைக்கும் பணிகள் 2010-ம் ஆண்டு தொடங்கப்பட்டது.

இவ்வூரின் சிறப்பு 
 ஆரியங்காவு ஐயப்பன் கோவில் இந்தக் கோயிலில் ஐயப்பன் புஷ்கலா தேவி என்ற சௌராட்டிர பெண்ணை மணந்தவராக உள்ளார். இங்கு திருகல்யாணம் முக்கிய விழாவாக கொண்டாடப்படுகிறது.
 பாலருவி - அச்சன்கோவில் கருப்பா நதி ஆற்றில் "பாலருவி"  அருவி வனப்பகுதியி்ல் அமைந்துள்ளது. மே மாத இறுதியில் தென்மேற்குப் பருவ மழை தொடங்கினால் இங்கு தண்ணீர் வருவது அதிகரிக்கும். கோடை காலத்தில் தண்ணீர் வரத்து குறைவாக இருக்கும்போது வனவிலங்குகள் நடமாட்டம் அதிகமாக இருப்பதால் சுற்றுலாப் பயணிகள் பாலருவிக்கு செல்ல அனுமதி வழங்கப்படுவதில்லை.

மேற்கோள்கள்

வெளி இணைப்புகள் 
 விக்கிமேப்பியாவில் அமைவிடம்

கொல்லம் மாவட்டத்தில் உள்ள ஊர்களும் நகரங்களும்
த சாத்தானிக் வெர்சஸ்

த சாத்தானிக் வெர்சஸ்  (The Satanic Verses) 1988ஆம் ஆண்டில் பதிப்பிக்கப்பட்ட சல்மான் ருஷ்டியின் நான்காவது புதினமாகும். இது பகுதியில் முகம்மது நபியின் வாழ்க்கைவரலாற்றால் மன எழுச்சிபெற்ற புதினமாகும். தனது முந்தைய நூல்களைப் போன்றே மாய யதார்த்தவாதத்தை (Magic Realism) கடைபிடித்து நடப்பு நிகழ்வுகளையும் மனிதர்களையும் அடிப்படையாகக் கொண்டு தனது கதாபாத்திரங்களைப் படைத்துள்ளார். மூன்று பேகன் மெக்கன் பெண் கடவுள்களுக்காக கடவுளிடம் வேண்டுதல்களாக மன்றாடிய குரானியக் கவிதைத் தொகுப்பாக கருதப்படும்  "சாத்தானிக் வெர்சஸ்"  என்பதை இதன் தலைப்பாக வைத்துள்ளார். இந்த சாத்தானிக் வெர்சசை கையாளும் கதையின் பாகம் முதல் ஆயிரவாண்டு வரலாற்றாளர்கள் அல்-வாகிடி மற்றும் முகம்மது இபின் ஜரிர் அல்-டபாரி ஆகியோரின்  கூற்றுக்களை அடிப்படையாகக் கொண்டுள்ளது.

எதிர்வினைகள்
ஐக்கிய இராச்சியத்தில் இந்த நூலிற்கு நேர்மறையான மதிப்புரைகள் கிடைத்தன. 1988ஆம் ஆண்டுக்கான புக்கர் பரிசு இறுதிப்பட்டியலில் இடம்பெற்று பரிசு பெறாவிடினும் அவ்வாண்டு விட்பிரெட் பரிசைப் பெற்றது. இந்த நூல் தங்கள் சமய உணர்வுகளை புண்படுத்துவதாகவும் சமயநிந்தனை செய்வதாகவும் முசுலிம்கள் எழுப்பிய எதிர்ப்பினை அடுத்து ஈரானின் தலைவர் அயத்தொல்லா கொமெய்னி ருஷ்டியை கொலை செய்யவேண்டும் என்று பெப்ரவரி 14, 1989 அன்று  ஒரு பத்வா வெளியிட்டுள்ளார்.

1988 இல் இந்நூல் வெளி வந்தபோது இந்திய அரசு உள்நாட்டில் இறக்குமதி செய்யத் தடை விதித்தது. 36 ஆண்டுகளுக்குப் பிறகு டெல்லி உயர்நீதிமன்றம் இத்தடையை 2024 நவம்பரில் நீக்கியது.

கூடுதல் படிப்புக்கு

மேற்கோள்கள்

வெளியிணைப்புகள் 

Notes on Salman Rushdie: The Satanic Verses 
The Rusdhie's Affair Legacy  by Koenraad Elst
Swords to sell a god  by Ram Swarup
Healthy Blasphemy: Dissenting Discourses in Rushdie and Bulgakov  – discusses the role of the artist in Rushdie's and Bulgakov's works

1988 புதினங்கள்
ஆங்கில மொழிப் புதினங்கள்
தென் கொங்குநாடு: தமிழரின் வரலாற்றுக் கருவூலம் (நூல்)

தென் கொங்குநாடு: தமிழரின் வரலாற்றுக் கருவூலம் (நூல்) டாக்டர் துரை அங்குசாமி எழுதிய ஒரு தமிழ் வரலாற்று நூல். 2010ம் ஆண்டு விஜய கோகுலம் பதிப்பகத்தால் வெளியிடப்பட்டது.

அணிந்துரை 
தமிழ் நாடு அரசின் தொல்பொருள் ஆய்வுத்துறை முன்னாள் இயக்குநர் கலைமாமணி டாக்டர் இரா.நாகசாமி இந்நூலுக்கு அணிந்துரை வழங்கியுள்ளார். அணிந்துரையில் முத்தாய்ப்பாக இவர் சொல்லும் செய்தி இது: வரலாற்றுக் காலத்து செய்திகள் பெரும்பாலும் ஆதாரத்தின் அடிப்படையிலேயே எழுதப்பட்டுள்ளது. ‘தென் கொங்குநாடு - தமிழரின் வரலாற்றுக் கருவூலம்’ வரலாற்றுச் சான்றுகளை அடிப்படையாக கொண்டு எழுதப்பட்ட இந்த ஆய்வு நூல் 272 பக்கங்களுடன் இந்திய மதிப்பில் ரூபாய் 150 எனும் விலையில் வெளியிடப்பட்டது.

உள்ளடக்கம்

கொங்கு நாடு
பதினெட்டு விரிவான கட்டுரைகள் மூலம் தென் கொங்கு நாட்டின் வரலாற்றை நூல் விளக்குகிறது. பண்டைத்தமிழகம் சேர நாடு, சோழ நாடு, பாண்டிய நாடு, தொண்டை நாடு, கொங்கு நாடு என ஐந்து பிரிவுகளாக இருந்தன. குறிஞ்சி நிலமும், முல்லை வளமும், மறுத்த நிலமும் கொண்டது கொங்கு நாடு.  கொங்கு நாடு சோழர் ஆட்சியில் கொங்கு மண்டலம் என வழங்கப்பட்டது.  பிற்காலச் சோழர்கள் தங்கள் நாட்டை ஏழு மண்டலங்களாகப் பிரித்தனர். இன்றைய கோவை, ஈரோடு, கரூர், நாமக்கல், சேலம், தருமபுரி, கிருஷ்ணகிரி ஆகிய மாவட்டங்களை உள்ளடக்கியது கொங்கு நாடு. கொங்கு நாட்டில் பூந்துறை நாடு, பொங்கலூர் நாடு, வராக நாடு, அரிய நாடு, வெங்கல நாடு, ஆனைமலை நாடு, கஞ்சிக்கோவில் நாடு, குரும்ப நாடு… என மொத்தம் 24 நாடுகள் இருந்தன.

தென்  கொங்கு
தென்  கொங்கு எனப்படுவது பொள்ளாச்சி, பல்லடம், உடுமலை, தாராபுரம், பழநியின் மேற்கு பகுதி என்பவற்றை உள்ளடக்கியது. வட கொங்கு நாட்டைக் காட்டிலும் இயற்கை வளம் நிறைந்த நாடு. தென் கொங்கு மண்ணின் வரலாற்றை, பண்பாட்டை, கலாச்சாரத்தை அகழ்வாய்வுகள், கல்வெட்டுகள், செப்பேடுகள், வரலாறு வழியாக கிடைத்துள்ள சான்றாதாரங்களின் அடிபடையில்  விரிவாக ஆய்வு மேற்கொள்ளப்பட்டு அதன் அடிப்படையில் இந்தப் புத்தகம் தொகுத்து எழுதப்பட்டுள்ளது. ஆசிரியர் கொங்கு நாட்டின் இரு பிரிவுகளான வடகொங்கு தென்கொங்கு பற்றிய தனி நூல் இதுவரை வரவில்லை என்ற குறையைத் தீர்க்கவே இந்நூலை எழுதத் துணிந்ததாகக் கூறுகிறார்.

சான்றாதாரங்களின் அடிபடையில் கொங்கு மண்ணின் புவியியல், ஆறுகள், கனிம வளங்கள், மலைவாழ் மக்கள்  மற்றும் கால்நடை வளர்ப்பு, பற்றி ஐந்து கட்டுரைகள் இடம்பெற்றுள்ளன. வரலாற்றுக்கும் முற்பட்ட தொல்பழங்காலம் மற்றும் பெருங்கல் பண்பாடு பற்றி விரிவான ஆய்வு மேற்கொள்ளப்பட்டுள்ளது. பண்டைய வ்ணிகம்   மற்றும் வணிகப் பெருவழிகள் பற்றி செய்திகள் உள்ளன. ஏனைய கட்டுரைகளில்  தென் கொங்கு நாட்டின் சமயம் மற்றும் சமூக மாற்றம், நிலக்கொடைகள், பிரம்மதேயக் (பிராமணர் குடியிருப்புகள்) கொடைகள், சம்மோக சபைகள், நாட்டார் சபை பற்றி எல்லாம் விரிவாக ஆய்வு மேற்கொள்ளப் பட்டுள்ளது. வரலாற்றுச் செய்திகள, தென் கொங்கில் இடப்பெயர்கள், வரலாற்றுச் சிறப்புமிக்க ஊர்கள்,  கொழுமம், நெகமம், காரைத்தொழுவு போன்ற ஊர்களுக்கான பெயர் காரணங்களையும் ஆராய்ந்து முடிவுகள் அளித்துள்ளார்.

வரலாற்றியல் தமிழ் நூல்கள்
2010 தமிழ் நூல்கள்
பாலக்கொடி

பாலக்கொடி நீரோட்டமுள்ள ஒரு கொடி. 
இது நீர்வளம் இல்லாத மண்ணில் தானே வளரும். 
ஆடுமாடுகள் இதனை விரும்பி உண்பதில்லை. 
வெள்ளாடு எட்டித்தழையை உண்பது போல் ஏதோ ஓரிரு இலையைக் கடித்து உண்ணும்.
பால் வருவதால் இதனைப் பாலக்கொடி என்கின்றனர்.

இதை ஒடித்தால் பால் வரும். 
இந்தப் பாலை தடுமம் (சளி) பிடித்தவர் மூக்கில் உரிஞ்சுவர். 
மூக்கடைப்பு விலகும். 
அதனால் இதன் பெயர் தெரியாதவர் மூக்குரிஞ்சான் கொடி என்பர்.

கொடிகள்
ஒன்றிணைக்க வேண்டிய தாவரவியல் கட்டுரைகள்
எழுவான்கரை

எழுவான்கரை பிரதேசமானது மட்டக்களப்பு வாவிக்கு கிழக்குத்திசையில் அமைந்துள்ள நிலப்பரப்பாகும்.

அமைவிடம்
மட்டக்களப்பு வாவியானது மட்டக்களப்பு மாவட்டத்தை ஊடறுத்து வடக்குத் தெற்காக அமைந்துள்ளதுடன் அது மட்டக்களப்பு பிரதேசத்தினை இரு பிரிவுகளாக பிரிக்கின்றது. வாவியின் கிழக்கிப் பகுதியிலுள்ள நிலப்பரப்பே எழுவான்கரை பிரதேசம் என அழைக்கப்படுகிறது. கிழக்குப் பகுதியில் சூரியன் உதிப்பதால் (எழுவதால்) எழுவான்கரை என்று அழைக்கப்பட்டதாக கூறப்படுகிறது.

மட்டக்களப்பு நகரம் மற்றும் அதனை அண்டிய பிரதேசங்கள் எழுவான்கரையினுள் அடங்கும். இப்பிரதேசத்தின் கிழக்கே கடலும், மேற்கே வாவியும் காணப்படுவதால், இயற்கை எழில் நிறைந்த பகுதியாகும்.

வாழ்வாதாரம்
எழுவான்கரை பிரதேசத்தின் அமைவிடம் காரணமாக இங்கு மீன்பிடித்தல் கைத்தொழில் கணிசமான அளவில் மேற்கொள்ளப்பட்டு வருகிறது. அத்துடன் மேட்டுநிலப் பயிர்களும் இங்கு பயிரிடப்படுகின்றன.

இவற்றையும் பார்க்க
 மட்டக்களப்பு வாவி
 மட்டக்களப்பு
 படுவான்கரை

மேற்கோள்கள்

மட்டக்களப்பு மாவட்டத்தில் உள்ள ஊர்களும், நகரங்களும்
படுவான்கரை

படுவான்கரை பிரதேசமானது மட்டக்களப்பு வாவிக்கு மேற்குத்திசையில் அமைந்துள்ள நிலப்பரப்பாகும்.

அமைவிடம்
மட்டக்களப்பு வாவியானது மட்டக்களப்பு மாவட்டத்தை ஊடறுத்து வடக்குத் தெற்காக அமைந்துள்ளதுடன் அது மட்டக்களப்பு பிரதேசத்தினை இரு பிரிவுகளாக பிரிக்கின்றது. வாவியின் மேற்குப் பகுதியிலிள்ள நிலப்பரப்பே படுவான்கரை பிரதேசம் என அழைக்கப்படுகிறது. மேற்குப் பகுதியில் சூரியன் படுவதால் (மறைவதால்) படுவான்கரை என்று அழைக்கப் பட்டதாக கூறப்படுகிறது.

வாழ்வாதாரம்
படுவான்கரைப் பிரதேசம் வளமிக்க விவசாய நிலத்தினைக் கொண்ட பகுதியாகும். அதனால் இப்பிரதேசத்தினை சேர்ந்தவர்கள் அதிகமாக விவசாயத்தினையே தமது பிரதான வாழ்வாதாரமாகக் கொண்டுள்ளனர். இங்கு அதிகமாக நெல் பயிரிடப்படுகிறது. மேலும் நிலக்கடலை, சோளம், பயறு போன்ற தானியங்களும், பல மரக்கறி வகைகளும் இப்பிரதேசத்தில் பயிரிடப்படுகின்றன.

மந்தை வழர்ப்பும் இப்பிரதேசத்தில் காணப்படும் சிறப்பம்சமாகும். இங்கு பல ஆயிரக்கணக்கான ஏக்கர் பரப்பளவான காணிகள் இலங்கை அரசினால் மேய்ச்சல் நிலங்களாக பிரகடனப்படுத்தப்பட்டு, மந்தை வழர்ப்பிற்கு அரச அங்கீகாரமளிக்கப் பட்டுள்ளது.

படுவான்கரை பிரதேசம் வாவியினால் எல்லையிடப் பட்டுள்ளதுடன், பல ஆறுகளும் ஏரிகளும் படுவான்கரை பிரதேசத்தினூடாக வந்து வாவியில் கலப்பதால் விவசாயத்திற்கு அடுத்ததாக இங்கு மீன்பிடித்தல் கைத்தொழில் கணிசமான அளவில் மேற்கொள்ளப்பட்டு வருகிறது.

மட்டக்களப்பு மாவட்டத்திற்கு வருவாய் ஈட்டுவதில் படுவான்கரை பிரதேசத்தின் பங்கும் பெரியது.

இவற்றையும் பார்க்க
 மட்டக்களப்பு வாவி
 மட்டக்களப்பு
 எழுவான்கரை

மேற்கோள்கள்

மட்டக்களப்பு மாவட்டத்தில் உள்ள ஊர்களும், நகரங்களும்
பை மாறிலியின் அண்ணளவாக்கங்கள்

பை மாறிலியின் அண்ணளவாக்கங்கள் (Approximations of ) பற்றிய வரலாறு இந்தக் கட்டுரையில் குறிப்பிடப்பட்டுள்ளது.  இன் பெறுமானம் முதல் 50 தசம தானங்களுக்கு:-

3.14159 26535 89793 23846 26433 83279 50288 41971 69399 37510

ஆரம்ப வரலாறு 
எகிப்தியர்கள் தமது கட்டடங்களைக் கட்டும்போது  இன் அண்ணளவான பெறுமானங்களைப் பயன்படுத்தியுள்ளனர். கிசாவின் பெரிய பிரமிட்டைக் கட்டும்போதும் அவை பயன்படுத்தப்பட்டுள்ளன. கிமு மூன்றாம் நூற்றாண்டில் ஆக்கிமிடீஸ்  <  <  என்று 96 பக்கங்களையுடைய ஒழுங்கான பல்கோணியை வரைந்ததன் மூலம் நிறுவியுள்ளார்.

மத்திய காலம் 
கி.பி. 1000 வரை பையின் பெறுமானம் பத்து தசம தானங்களுக்கும் குறைவாகவே அறியப்பட்டிருந்தது.

கி.பி. 499இல் இந்தியக் கணிதவியலாளரான ஆரியபட்டர் ஐந்து பொருளுடைய இலக்கங்களுக்கு இன் பெறுமானத்தைக் கண்டறிந்தார். ஆர்யபட்டீயத்தின் இரண்டாம் பாகமான கணித பதத்தில் ஆரியபட்டர் பின்வருமாறு குறிப்பிடுகின்றார்.

இதன் பொருள் "100ஓடு நான்கைக் கூட்டுக, எட்டால் பெருக்கிய பின் 62000ஐக் கூட்டுக. 20000ஐ விட்டமாக உடைய வட்டத்தின் சுற்றளவின் அண்ணளவான பெறுமானமே இதன் தீர்வு ஆகும். இந்த விதியின் மூலம் சுற்றளவுக்கும் விட்டத்துக்குமிடையிலான தொடர்பு தரப்பட்டுள்ளது" என்பதாகும்.

இன்னொரு விதத்தில்,  என்பது 20000ஐ விட்டமாக உடைய வட்டத்தின் சுற்றளவு ஆகும் எனக் கூறலாம். இது  என்ற பெறுமானத்தை நான்கு தசம தானங்களுக்குத் திருத்தமாகத் தருகிறது.

16 தொடக்கம் 19ஆம் நூற்றாண்டு வரை 
ஆங்கிலக் கணிதவியலாளரான வில்லியம் ஷங்க்ஸ் என்பவர் பையை 707 தசம தானங்களுக்குக் கணிப்பிடுவதற்கு 20 ஆண்டுகளைச் செலவளித்துள்ளார். இது 1873இல் நிறைவேற்றப்பட்டாலும் முதல் 527 தசம தானங்கள் மாத்திரமே சரியானவையாக இருந்தன.

20ஆம் நூற்றாண்டு 
இந்தியக் கணித மேதையான இராமானுசன் பைக்கு  என்ற அண்ணளவாக்கத்தைக் கண்டுபிடித்தார். அதன் பின்னர், 1944இல் கணிப்பானின் உதவியுடன் வில்லியம் ஷங்க்ஸின் கணிப்பில் அவர் 528ஆவது தசம தானத்தில் தவறொன்று விட்டுள்ளார் என்பது கண்டுபிடிக்கப்பட்டது. 1989இல் ஐ. பி. எம். 3090 என்ற மீக்கணினியின் மூலம் ஒரு பில்லியன் தசம தானங்கள் வரை பையின் பெறுமானம் கண்டறியப்பட்டது. பின்னர், 1999ஆம் ஆண்டில் டோக்கியோ பல்கலைக்கழகத்தில் மீக்கணினி ஒன்றின் உதவியுடன் பையின் பெறுமானம் 200 பில்லியன் தசம தானங்கள் வரை கண்டுபிடிக்கப்பட்டது.

21ஆம் நூற்றாண்டு 
2009 ஆகஸ்டில் சப்பானில் சப்பானிய மீக்கணினியின் மூலம் அண்ணளவாக 29 மணித்தியாலங்களில் பையின் பெறுமானம் 2.6 டிரில்லியன் இலக்கங்கள் வரையில் கண்டுபிடிக்கப்பட்டது. பின்னர் 2009 திசம்பரில் வீட்டுக் கணிப்பொறி ஒன்றின் மூலம் பையின் பெறுமானம் 2.7 டிரில்லியன் தசம தானங்கள் வரையில் கண்டுபிடிக்கப்பட்டது. இந்தக் கணிப்பொறியில் கணித்தற் செயற்பாடுகள் இரும முறையில் நடைபெற்று, பதின்ம முறையில் முடிவுகள் வெளியிடப்பட்டன. இதற்கு மொத்தம் 131 நாட்கள் எடுத்தன.

பின்னர், 2010 ஆகஸ்டில் ஷிகெரு கொண்டோ என்பவர் ஒரு கணிப்பொறியின் உதவியுடன் பையின் பெறுமானத்தை ஐந்து டிரில்லியன் இலக்கங்கள் வரை கண்டுபிடித்தார். இந்தச் செயற்பாடு மே நான்காம் திகதியிலிருந்து ஆகத்து மூன்றாம் திகதி வரை இடம்பெற்றது. 2011 அக்டோபரில் சிறந்த வன்பொருளைப் பயன்படுத்தியின் மூலம் பத்து டிரில்லியன் இலக்கங்கள் வரை பையின் பெறுமானத்தைச் சரியாகக் கண்டறிந்து ஷிகெரு கொண்டோ தன்னுடைய சாதனையைத் தானே முறியடித்தார்.

மேற்கோள்கள் 

பகுவியல்
எண்கள்
கணித மாறிலிகள்
அண்ணளவாக்கம்
கணித வரலாறு
இயங்குபடம் உள்ள கட்டுரைகள்
எழும் தொடர்பெருக்கம்

கணிதத்தில்,  எழும் தொடர்பெருக்கம் அல்லது ஏறும் தொடர்பெருக்கம் (rising factorial) என்பது x -லிருந்து தொடங்கி தொடர்ந்து வரும் அடுத்தடுத்த n எண் காரணிகளின் பெருக்குத் தொகையைக் குறிக்கும். இங்கு n ஒரு குறையிலா முழு எண்ணாக இருத்தல் வேண்டும். அதாவது,

 ஆகும்.

இக்கட்டுரையில் எழும் தொடர்பெருக்கத்தைக் குறிக்க,   என்ற குறியீடு பயன்படுத்தப்படுகிறது. எழும் தொடர் பெருக்கமானது போக்கம்மர் சார்பு அல்லது போக்கம்மர் பல்லுறுப்புக்கோவை அல்லது ஏறும் தொடர்பெருக்கம் எனவும் அழைக்கப்படுகிறது.

முதல் எழும் தொடர்பெருக்கங்கள் சில:

பண்புகள்
சாதாரண தொடர்பெருக்கத்தை எழும் தொடர்பெருக்கம் மூலமாக பின்வருமாறு எழுதலாம்:

	

ஒரு ஈருறுப்புக் கெழுவை எழும் தொடர்பெருக்கத்தின் மூலம் எழுதலாம்.

இதனால் ஈருறுப்புக் கெழுக்களுடைய பல முற்றொருமைகளில் எழும் தொடர்பெருக்கம் காணப்படுகிறது.

எழும் தொடர்பெருக்கத்தை வீழும் தொடர்பெருக்கத்தின் மூலம் பின்வருமாறு எழுதலாம்:

இவ்விரண்டு தொடர்பெருக்கங்களுக்கு இடையேயுள்ள தொடர்பு:

ஒரு எழும் தொடர்பெருக்கம் எந்தவொரு வளையத்திலும் நன்கு வரையறுக்கப்படும் என்பதால், x -ஐ ஒரு கலப்பெண் (எதிர்ம முழுஎண்கள் உட்பட) அல்லது கலப்பெண் கெழுக்களுடைய பல்லுறுப்புக்கோவை அல்லது கலப்பெண் மதிப்புடைய சார்பு எனக் கொள்ளலாம்.

காமா சார்பை பயன்படுத்தி எழும் தொடர்பெருக்கத்தை  -ன் மெய்யெண் மதிப்புகளுக்கும் நீட்டிக்கலாம். இதற்கு  மற்றும்  இரண்டும் எதிர்ம முழு எண்களற்ற கலப்பெண்களாக இருக்க வேண்டும்.

மாற்றுக் குறியீடு
ரொனால்ட் எல். கிரஹாம், டோனால்ட் இர்வின் நுத் மற்றும் ஓரென் ஃப்டாஷினிக் ஆகியோர் எழுதிய கான்கிரீட் மேத்தமெட்டிக்ஸ் புத்தகத்தில் எழும் தொடர்பெருக்கத்திற்கு வேறொரு குறியீடு தரப்பட்டுள்ளது.

இதன்படி எழும் தொடர்பெருக்கம்:

மற்றுமொரு குறியீடு: .

இவற்றையும் பார்க்க 
 வீழும் தொடர்பெருக்கம்

குறிப்பு

மேற்கோள்கள் 
 .

வெளி இணைப்புகள் 
 
 Elementary Proofs 

சேர்வியல்
உ. வே. சாமிநாதையர் நூலகம்

உ.வே.சாமிநாதையர் நூலகம் என்பது தமிழ் இலக்கியங்களைப் பதிப்பதில் ஈடுபட்ட உ.வே.சாமிநாதையர் அவர்கள் சேகரித்த நூல்களைக் கொண்ட நூலகம் ஆகும். உ.வே. சாமிநாதையர் நினைவாக, 1943-இல் சென்னை, பெசண்ட் நகர், அருண்டேல் கடற்கரை சாலையில் நிறுவப்பட்ட பொது நூலகம் ஆகும்.  இங்கு  1,832  நூல்களும்;  939 அரிய தமிழ்ச் சுவடிகளும், உ.வே.சா. தம்  கைப்பட பிற தமிழ் அறிஞர்களுக்கு எழுதிய 3,000 கடிதங்களும் மற்றும் அவரின் நாட்குறிப்புகளும் உள்ளன.  மேலும் பல அச்சுப் பதிக்கப்படாத சுவடிகளும் இங்கு உள்ளன. இந்நூலகம் தமிழ்நாடு அரசின் பொது நூலக இயக்ககத்தால் நிருவகிக்கப்படுகிறது. இந்நூலகம் காலை 9.30 முதல் மாலை 5 மணிவரை செயல்படுகிறது.

வரலாறு 
1942-ஆம் ஆண்டு உ.வே.சாமிநாதையர் மறைவுக்குப் பிறகு, அவரால் சேகரிக்கப்பட்ட நூல்களைப் பாதுகாத்து ஒரு நூலகமாக்க அவரது மகனான கலியாண சுந்தர ஐயர் விரும்பினார். இவரது விருப்பத்திற்கிணங்க பிரம்மஞான சபையின் உறுப்பினரும், கலாசேத்திராவின் தலைவியான ருக்மிணி தேவி அருண்டேல் அவர்கள் உ.வே.சா.வின் சேகரிப்பில் இருந்த சுவடிகளையும் அரிய குறிப்புகளையும் பெற்று, சென்னை அடையாறில் உள்ள பிரம்ம ஞான சபையின் தலைமை அலுவலக கட்டடத்தில் மகாமகோபாத்தியாய டாக்டர் உ.வே.சாமிநாதையர் நூல் நிலையம் என்ற பெயரில் நூல் நிலையத்தை 1943 சூலை 5 அன்று நிறுவினார். அந்த நூலகமானது இந்த இடத்திலேயே சுமார் இருபது ஆண்டுகள் இயங்கிவந்தது. அதன் பின்னர்த் திருவான்மியூருக்கு மாற்றப்பட்டு  கலாசேத்திரா கட்டடத்தின் ஒரு பகுதியில் இயங்கிவந்தது. 

இந்த நூலகத்துக்குச் சொந்த கட்டடம் வேண்டும் என்ற கோரிக்கை எழுந்தது. இதையடுத்து, நூலகக் கட்டடம் கட்ட நடுவண் அரசு, பாதித்தொகையை ஏற்க முன்வந்தது. தமிழக அரசு அளித்த தொகை மற்றும் தமிழ் அன்பர்கள் அளித்த நன்கொடையைக் கொண்டு நூலகத்துக்குச்  சொந்த கட்டடத்தைச் சென்னை, பெசன்ட் நகரில், அருண்டேல் கடற்கரைச் சாலையில் கட்டடம் கட்டும் பணிகள் 1962-இல் தொடங்கியது. பணிகள் முடிந்ததையடுத்து 1967,  மே 22 அன்று திறக்கப்பட்டது. இந்த நூலகத்தின் நுழைவாயியில் 1997-ஆம் ஆண்டு உ.வே.சாமிநாதையருக்கு வெண்கலச் சிலை நிறுவப்பட்டது.

மேற்கோள்கள்

வெளி இணைப்புகள் 
  உ.வே.சாமிநாதையர் நூலகத்தின் வலைதளம் 

தமிழ் நூலகங்கள்
தமிழ்ச் சுவடிக் காப்பகங்கள்
சென்னை நூலகங்கள்
கன்னன்குடா

கன்னன்குடா இலங்கையின் கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவிலுள்ள ஒரு தமிழர்கள் வாழும் கிராமம்.

அமைவிடம்
கன்னன்குடா கிராமமானது இலங்கை கிழக்கு மாகாணத்தில் மட்டக்களப்பு மாவட்டத்தின் மன்முனை மேற்கு பிரதேச செயலாளர் பிரிவில் மட்டக்களப்பு நகரிலிருந்து 12 கிலோமீற்றர் தொலைவில் அமைந்துள்ளது. மட்டக்களப்பு நகரை படுவான்கரை பிரதேசத்துடன் இணைக்கும் வலையிறவுப் பாலத்தினூடாக இக்கிராமத்தினை சென்றடையலாம்.

வாழ்வாதாரம்
கன்னன்குடா கிராமமானது மிகப் பரந்த நெல் வயல்களை கொண்ட பிரதேசமாகும். அகையால் இப்பிரதேச மக்களில் கணிசமானவர்கள் விவசாயத்தினை தமது பிரதான வாழ்வாதரமாகக் கொண்டுள்ளனர். 
இக்கிராமம் மட்டக்களப்பு வாவிக் கரையில் அமைந்துள்ளதால், மீன்பிடித்தல் கைத்தொழிலும் மேற்கொள்ளப்படுகிறது.

பாடசாலை
படுவான்கரைப் பிரதேசத்திலுள்ள மிகப் பிரபலமான பாடசாலை மட்/கன்னன்குடா மகா வித்தியாலயமாகும். இதுவே இப் பிரதேசத்தில் உள்ள க.பொ.த. உயர்தரம் வரை கற்பிக்கப் படும் பாடசாலையாகும்.

ஆலயங்கள்
கன்னன்குடா கண்ணகை அம்மன் ஆலயமானது வரலாற்று சிறப்பு மிக்கது. இங்கு கண்ணகை அம்மனுக்கு ஆண்டு தோறும் வைகாசி மாதம் ஒன்பது(9) நாட்கள் வருடாந்த சடங்கு உற்சவம் நடைபெறும். 
கண்ணகை அம்மன் கோயிலுக்கு அருகில், பிள்ளையார் கோவில் ஒன்றும் அமைந்துள்ளது.

கலைகள்
மட்டக்களப்பு மாவட்டத்திலேயே தமிழர் பாரம்பரியக் கைலையம்சமான நாட்டுக்கூத்துக்கு பெயர்போன இடம் கன்னன்குடாவாகும். இங்கு இடம்பெறும் கண்ணகை அம்மன் சடங்கின்போது இரவு வேழைகளில் ஆலய வழாகத்தில் கூத்துக் கழரி அமைத்து பல நாட்டுக் கூத்துக்கள் அரங்கேற்றப்படுகின்றன.
அதுமட்டுமல்லாது, தமிழர் பாரம்பரியக் கலைகளான கும்மி, கரகம், கோலாட்டம் போன்றனவும் இங்கு மறையாமல் காணப்படுகின்றன.

பிரபலமானவர்கள்
 ஸ்ரீ சற்குரு புண்ணியரெத்தினம் சுவாமிகள்
 கலாபூசணம் பாலகப்போடி அண்ணாவியார்
 முன்னாள் நாடாளுமன்ற உறுப்பினர் செல்வி க. தங்கேஸ்வரி

வெளி இணைப்புகள்
 தமிழர் பாரம்பரிய கலையை பேணிவரும் கன்னன்குடா!

மட்டக்களப்பு மாவட்டத்தில் உள்ள ஊர்களும், நகரங்களும்
டயலொக் தொலைக்காட்சி

டயலொக் தொலைக்காட்சி (Dialog TV) எனப்படுவது இலங்கையில் டி. டீ. எச் சேவையினை வழங்கும் ஒரு நிறுவனமாகும்.

2005 முதல் டயலொக் டெலிகொம் நிறுவனம் செய்மதியூடாக தமது சேவையை வழங்கி வருகிறது. கட்டணம் செலுத்தி இலங்கையில் எப்பிரதேசத்திலும் இதனது சேவையினைப் பெறமுடியும். சர்வதேச ஆங்கிலத் தொலைக்காட்சி அலைவரிசைகள், இந்தியத் தொலைக்காட்சி அலைவரிசைகள் மற்றும் உள்நாட்டுத் தொலைக்காட்சி அலைவரிசைகளைத் தமது சேவைகளில் வழங்கி வருகின்றது.

வெளி இணைப்புகள்
டயலொக் தொலைக்காட்சி

சான்றுகள்

இலங்கைத் தொலைக்காட்சி நிறுவனங்கள்
ராஜ்காட் மின் நிலையம்

ராஜ்காட் மின் நிலையம் தில்லியில் அமைந்துள்ளது. இந்திரபிரஸ்தா மின் உற்பத்தி கூட்டுறவு லிமிடெட் ஆல் நிர்வகிக்கப்படும் இம்மின்நிலையம் நிலக்கரியை எரிபொருளாக உபயோகிக்கிறது.

மின் நிலையம் 
நாசிக் அனல் மின்நிலையம் 135 MW உற்பத்தித் திறனை கொண்டுள்ளது. முதல் பிரிவு 1989-90 களில் ஆரம்பிக்கப்பட்டது. பிறகு இரண்டாவது பிரிவு சேர்க்கப்பட்டது. இது இந்திரபிரஸ்தா மின் உற்பத்தி கூட்டுறவு லிமிடெட் ஆல் நிவக்கிக்கப்படும் இரண்டு அனல் மின்நிலையங்களுள் ஒன்றாகும்.மற்றொன்றான இந்திரபிரஸ்தா மின்நிலையம் மூடப்பட்டுவிட்டது. இதற்கு நீர் ஆதாரம் யமுனை ஆறாகும். இந்த மின் நிலையத்திற்கு நிலக்கரி NCL மற்றும்  BINA சுரங்களிலிருந்து அனுப்பப்படுகிறது..

நிறுவப்பட்ட திறன்

மேற்கோள்கள்

தில்லி அனல் மின் நிலையங்கள்
தில்லியில் உள்ள அரசு கட்டடங்கள்
முள்முருக்கு

முள் முருக்கை (Erythrina variegata) ஆசியாவினதும், கிழக்கு ஆபிரிக்காவினதும் வெப்பவலயப் பகுதிகள், வடக்கு ஆத்திரேலியா, இந்தியப் பெருங்கடல் தீவுகள், பிஜிக்குக் கிழக்கில் உள்ள பசிபிக் பெருங்கடல் தீவுகள் ஆகியவற்றைச் சேர்ந்த, கிளைகளில் முட்களைக் கொண்ட ஒரு மரம் ஆகும். இதற்கு எரித்ரைனா இண்டிக்கா (Erythrina indica) என்ற மாற்று அறிவியல் பெயரும் உண்டு.

பெயர்கள் 
இதற்கு கல்யாண முருங்கை முள்முருங்கை, கிஞ்சுகம், கவிர், புழகு, முள்முருக்கு, மலை எருக்கு போன்ற பெயர்கள் உண்டு. முருங்கை போல் கிளைகளை வெட்டி வைத்தால் வேர் பிடித்து வளரும் தன்மையுடையது. மரத்தின் தண்டில் முட்கள் ஆங்காங்கே இருப்பதால், ‘முள்’முருங்கை என்று பெயர் பெற்றது. முருக்கு (பலாசம்) மற்றும் முள் முருக்கு ஆகிய தாவரங்கள், ஒரே தாவரக் குடும்பத்தைச் சேர்ந்ததால், வேறுபடுத்திக் காட்ட ‘முள்’முருக்கு எனும் பெயர் சூட்டப்பட்டிருக்கலாம்.

விளக்கம் 
இது 27 மீட்டர் உயரம் வரை வளரக்கூடியது. மூன்று சிற்றிலைகளுடன் கூடிய கூட்டிலை வடிவம் கொண்ட இதன் இலைகளின் காம்பு 20 செமீ வரை நீளம் உள்ளது. ஒவ்வொரு சிற்றிலையும் 15 செமீ நீள, அகலங்களை உடையதாக இருக்கக் கூடும். இதன் மணமில்லாத செந்நிறப் பூக்கள் அடர்த்தியாகக் காணப்படும். அவரை போன்ற பருப்புக்கனிகள் (pods) 15 செமீ வரை நீளமான உருளை வடிவம் கொண்டவை. விதைகள் சிவந்த மண்ணிறத்தில் இருக்கும். இம்மரம் ஓர் அழகூட்டும் தாவரம் என்ற வகையிலும் மதிப்பு உள்ளது. இவ்வினத்தில் பல வேறுபாடுகள் உண்டு. இலை நரம்புகள் மஞ்சள் அல்லது இளம் பச்சை நிறத்தில் உள்ள பார்செல்லி வகை, வெண்ணிறப் பூக்கள் கொண்ட அல்பா வகை என்பன குறிப்பிடத் தக்கவை. இத் தாவரத்தை விதை மூலமாகவோ அல்லது பதியமுறை (Vegitative) மூலமாகவோ வளர்க்க முடியும். கிளைகளை நட்டு வளர்ப்பதே பொதுவாகக் கையாளப்படுவதும் இலகுவானதுமான முறையாகும்.

இலக்கியப் பயன்பாடு

ஏறத்தாழ 2000-2200 ஆண்டுகளாக முருக்கு என்னும் பெயர் வழங்கிவந்துள்ளது. சங்க இலக்கியத்திலே வந்துள்ள சில இடங்கள்:

செம் பூ முருக்கின் நன் நார் களைந்து - குறுந்தொகை 156/2
கரு நனை அவிழ்ந்த ஊழ்_உறு முருக்கின்; எரி மருள் பூ சினை இன சிதர் ஆர்ப்ப - அகம் 41/2,3
செம் முகை அவிழ்ந்த முள் முதிர் முருக்கின் -அகம் 99/2
பொங்கு அழல் முருக்கின் ஒண் குரல் மாந்தி - அகம் 277/17

(அழல் என்றால் தீ)

கலித்தொகையில், பிணி விடு முருக்கு இதழ் அணி கயத்து உதிர்ந்து உக - கலி 33/''' 
என்று பிணிவிடுப்பதைக் குறிக்கின்றார்கள்.

மேலும் பார்க்க
 மரங்கள் பட்டியல்

படிமங்கள்

மேற்கோள்கள் 

மரங்கள்
இந்தியத் தாவரங்கள்
பழனி சுப்பிரமணிய பிள்ளை

பழனி சுப்பிரமணிய பிள்ளை (1908–1962) என்பவர் தென்னிந்தியாவைச் சேர்ந்த மிருதங்க இசைக் கலைஞர் ஆவார். இவர் கஞ்சிரா வாசிப்பதிலும் வல்லவராகத் திகழ்ந்தவர்.

ஆரம்பகால வாழ்க்கை 
தமிழ்நாட்டில் ஏப்ரல் 20, 1908 அன்று இவர் பிறந்தார். பெற்றோர்: முத்தையா பிள்ளை - உண்ணாமலை அம்மாள். தந்தை முத்தையா பிள்ளையும் ஒரு மிருதங்க இசைக் கலைஞர் என்பதால் அவரிடமிருந்து இசை கற்கத் தொடங்கினார்.
தொடர்ந்து புதுக்கோட்டை தட்சிணாமூர்த்தி பிள்ளையிடம் மாணவராக மிருதங்கம் கற்றார். தனக்கு 20 வயது ஆவதற்கு முன்பே புகழ்வாய்ந்த பாடகர்களான காஞ்சிபுரம் நாயினாப் பிள்ளை, மழவரயேந்தல் சுப்பராம பாகவதர் மற்றும் முடிகொண்டான் வேங்கடராம ஐயர் ஆகியோருக்கு பக்கவாத்தியமாக மிருதங்கம் வாசித்தார்.

தொழில் வாழ்க்கை 
இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:

 செம்பை வைத்தியநாத பாகவதர்
 ஜி. என். பாலசுப்பிரமணியம்
 செம்மங்குடி சீனிவாச ஐயர்
 அரியக்குடி இராமானுஜ ஐயங்கார்
 மதுரை மணி ஐயர்
 மகாராஜபுரம் விஸ்வநாத ஐயர்

புல்லாங்குழல் கலைஞர் டி. ஆர். மகாலிங்கம் மற்றும் வீணைக் கலைஞர் காரைக்குடி சாம்பசிவ ஐயருக்கு இவர் பக்க வாத்தியம் வாசித்திருக்கிறார்.

இவரின் குறிப்பிடத்தக்க மாணவர்கள்:

  டி. ரங்கநாதன் (வீணை தனம்மாளின் பெயரன்)
  எம். என். கந்தசாமி
  திருச்சி சங்கரன் 
  தண்டமூரி ராம்மோகன் ராவ்
  பூவாளூர் வெங்கட்ராமன்
  கே. எஸ். காளிதாஸ் 
  எஸ். சுவாமிநாதன் 
  உடுமலை மயில்சாமி பிள்ளை
  ரகு பிரசாத்

சிறப்பு 
பழனி சுப்ரமணிய பிள்ளை, இடதுகையால் வாசிப்பவர். இதனால் ஆரம்பகாலத்தில் மேடையில் அமர்வதில் பல சிக்கல்களை அவர் எதிர்கொண்டார். என்ன சிக்கல் என்பது கீழே விவரிக்கப்பட்டுள்ளது:

கச்சேரி மேடையில் நாயகமாக 'வாய்ப்பாட்டுக்காரர்' இருக்க, அவரின் இடது பக்கத்தில் வயலின்; வலது பக்கத்தில் மிருதங்கம்... இதுவே நடைமுறை. வயலின் இசைக் கலைஞர் அமரும் இடத்தில் பழனி சுப்ரமணிய பிள்ளை அமர்ந்தால்தான் இடது கையால் சபை நோக்கியபடி வாசிக்க முடியும். ஆனால், எதிர்பக்கம் அமர்ந்து வாசிக்க புகழ்வாய்ந்த வயலின் இசைக் கலைஞர்கள் எதிர்ப்பு தெரிவித்தனர்.

மேடை நடைமுறையில் ஏற்பட்ட பிணக்கை தீர்த்து வைத்து இவருக்கு தொடர்ந்து தனது கச்சேரிகளில் வாய்ப்பளித்தார், செம்பை வைத்தியநாத பாகவதர். திறமைக்கு முன்னால் நடைமுறைச் சிக்கல்கள் தொலைந்து போயின.

இவரின் மற்றொரு சிறப்பு இவர் தனது தோற்றத்தில் எடுத்துக்கொண்ட கவனமாகும். எப்போதும் வெள்ளை வேட்டி, வெள்ளை சட்டை அணிவார். வாசனைப் பொருட்களை விரும்பி உபயோகிப்பார். இவரைப் போலவே பாடகர் ஜி. என். பாலசுப்பிரமணியம், வயலின் வித்துவான் மாயவரம் வி. ஆர். கோவிந்தராஜ பிள்ளை இருவரும் நல்ல தோற்றம் கொண்டவர்களாகவும் வாசனைத் திரவியங்கள் பயன்படுத்துபவர்களாகவும் இருந்தார்கள். இவர்கள் மூவரும் சேர்ந்து பங்குபற்றும் கச்சேரிகளின்போது அரங்கில் நறுமணம் கமழும்.

உசாத்துணை 
'லய மேதை பழனி சுப்பிரமணிய பிள்ளை' கட்டுரை, எழுதியவர்:அரங்க.செல்லராமன்; வெளியீடு: தினமணி - இசை விழா மலர் (2011 - 2012)

மிருதங்கக் கலைஞர்கள்
1908 பிறப்புகள்
1962 இறப்புகள்
கஞ்சிரா இசைக் கலைஞர்கள்
20 ஆம் நூற்றாண்டுக் கருநாடக இசைக் கலைஞர்கள்
துரும்பு (விளையாட்டு)

துரும்பு எனும் விளையாட்டை இதனை எல்லா வயதினரும் ஆணாலும் பெண்ணாலும் விளையாடுவர்.

துரும்பு என்பது புல்பூண்டுகளின் ஒரு துணுக்கு. விளையாடுவர் அருகிலுள்ள அனைவரையும் விளையாட வைத்து வேடிக்கை பார்த்து எல்லாரையும் திளைக்கச் செய்வது இந்த விளையாட்டு. விளையாடுபவர் யாருக்கும் தெரியாமல் ஒருவர் தலையில் ஒரு சிறு துரும்பை வைத்துவிட்டு 

ஒரு ஆள் தலையிலே வெள்ளாடு மேயுது
என்பார்.

எல்லாரும் அவரவர் தலையைத் தொட்டுத் தடவிப் பார்த்துத் தட்டிவிடுவர். இதனைப் பார்த்து பிறரை ஏமாற்றிவிட்டதாக மகிழ்வதும் ஒருவகைத் திளைப்பு.

மேலும் பார்க்க
தமிழர் விளையாட்டுகள் (அண்மைய காலம்)

கருவிநூல்
கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல், 627 216, 1982

தமிழர் விளையாட்டுகள்
விளைபொருள்

விளைபொருள்(Commodity) பொருளியலில் என்பது தேவைகளையும் வேண்டியவைகளையும் பூர்த்தி செய்ய உற்பத்தி செய்யப்பட்டு வணிகச் சந்தைக்கு வரும் பொருட்களாகும். விளைபொருள் பண்டங்களின் விலை சந்தை நிலவரத்தைப் பொருத்தே நிர்ணயம் செய்யப்படுகிறது. விளைபொருளின் விற்பனை உடனடி(spot) வணிகம் மற்றும் சார்பிய(derivative) வணிகமாக நடக்கிறது.

விளைப்பொருட்கள்

வேளாண் விளைபொருட்கள்
அரிசி,
கோதுமை,
சோயாபீன்ஸ்,
சருக்கரை,
எண்ணெய் வித்துகள்,
பணப்பயிர்கள் - ஏலம்,காப்பி,தேயிலை, 
ரப்பர் முதலியன.

உலோக மூலப்பொருட்கள்
தங்கம், 
வெள்ளி, 
தாமிரம், 
இரும்பு

எரிபொருட்கள்
கச்சா எண்ணெய்,
நிலக்கரி 

பங்குச் சந்தை
எர்க்குலசு கோபுரம்

எர்க்குலசின் கோபுரம் (எசுப்பானியம்: Torre de Hércules) பண்டைய உரோமின் கலங்கரை விளக்கம். இது கொருன, கலிசியா, வடமேற்கு எசுப்பானியாவில் இருந்து 2.4 கிலோமீட்டர் தூரத்தில் உள்ள தீபகற்பத்தில் அமைந்துள்ளது.   
எசுப்பான்யாவின் வட அட்லாண்டிக் கடற்கரையை நோக்கியுள்ள  இந்த கட்டமைப்பு 55 மீட்டர் உயரமுடையது. இந்த கலங்கரை விளக்கம் 1900 வருட பழமையானது மேலும் இது 1791ல் சீரமைக்கப்பட்டது. இதுவே பயன்பாட்டில் உள்ள உலகின் மிகப்பழமையான உரோமானிய கலங்கரை விளக்கம் ஆகும்.

மேற்கோள்கள் 

General references

"Documentos para estudiar la Torre de Hércules"  (in Spanish)
Mareblucamogli.com
Tower of Hercules  from Spain.info
Torre de Hércules  (in English) from the Universidade da Coruña website
Tower of Hercules Visitor Services and Interpretive Center (in English)

வெளி இணைப்புகள் 
 Torre foto  
 Official website 
 Images of the Roman Tower of Hercules and futuristic visual legends 
 Historical timeline of the Tower of Brigantia, from galicianflag.com] 

கோபுரங்கள்
கலங்கரை விளக்கங்கள்
பண்டைய உரோமர் காலக் கட்டிடக்கலை
எசுப்பானிய உலக பாரம்பரியக் களங்கள்
கீழப்பெரும்பள்ளம் நாகநாதர் கோயில்

கீழப்பெரும்பள்ளம் நாகநாதர் கோயில் (Keelaperumpallam Naganatha Swamy Temple) என்பது இந்தியாவின் தமிழ்நாட்டில் மயிலாடுதுறை மாவட்டத்தில் அமைந்துள்ள சிவத்தலம் ஆகும்.

இத்தலத்தின் மூலவர் நவக்கிரங்களில் ஒருவரான கேது தலமாகும்.

இச்சிவாலயத்தின் மூலவரை நாகநாதர் எனவும், அம்பாள் சவுந்தர்யநாயகி எனவும் அழைக்கப்படுகின்றார்.

அமைப்பு 
நுழைவாயிலில் இறைவன் தேவியுடன் காளைமீது அமர்ந்த நிலையில் உள்ள சுதைச்சிற்பம் உள்ளது.  வாயிலைக் கடந்து உள்ளே சென்றதும் விநாயகர், பலிபீடம், நந்தியைக் காணலாம். மூலவராக நாகநாதர் உள்ளார். கோஷ்டத்தில் தட்சிணாமூர்த்தி உள்ளார். மூலவர் சன்னதியின் இடப்புறம் கேது சன்னதி உள்ளது. திருச்சுற்றில் விநாயகர், வள்ளிதெய்வானையுடன் கூடிய சுப்பிரமணியர், துர்க்கை, யோக நரசிம்மர், லட்சுமி நாராயணர், கஜலட்சுமி, சண்டிகேஸ்வரர் சன்னதிகள் உள்ளன.

விழாக்கள் 
 சிவராத்திரி
 ஐப்பசி அன்னாபிசேகம்
 பங்குனி வாசுகி உற்சவம்
 பிரதோசம்

தலசிறப்பு 
இச்சிவத்தலம் கேதுவுக்கு உரியதாகும்.

இவற்றையும் கான்க 
 நவக்கிரகக்கோயில்கள்

மேற்கோள்கள்

வெளி இணைப்புகள் 
 விக்கிமேப்பியாவில் அமைவிடம்
 அருள்மிகு கேது,நாகநாதஸ்வாமி ஆலயம்
 கீழப்பெரும்பள்ளம் வரலாறு 

தமிழ்நாட்டில் உள்ள நவக்கிரகக் கோயில்கள்
மயிலாடுதுறை மாவட்டத்திலுள்ள சிவன் கோயில்கள்
எம். எஸ். கோபாலகிருஷ்ணன்

எம். எஸ். கோபாலகிருஷ்ணன் , (M. S. Gopalakrishnan, பரவலாக MSG, 10 சூன் 1931 - 3 சனவரி 2013), கர்நாடக இசையில் தேர்ந்த வயலின் இசைக் கலைஞர்.  இவர் பத்மசிறீ, கலைமாமணி, சங்கீத நாடக அகாதமி விருது  மற்றும் சங்கீத கலாநிதி போன்ற விருதுகளைப் பெற்றவர். 2012ஆம் ஆண்டில் இவருக்கு இந்திய அரசு பத்ம பூசன் விருது வழங்கியது.

வாழ்க்கையும் பணிவாழ்வும் 
கோபாலகிருஷ்ணன், சென்னை, மயிலாப்பூரில் சூன் 10,1931 அன்று பிறந்தார். கருநாடக இசை மற்றும் இந்துத்தானி இசையை தமது தந்தையார் பேராசிரியர். பரவூர் சுந்தரம் ஐயரிடம் பயின்றார். இவர் தந்தை 1910-ல் வட இந்தியாவில் வயலினை அறிமுகம் செய்தவர். கோபாலகிருஷ்ணன் தனது 8 வது அகவையிலேயே இசை கச்சேரிகளில் பங்கேற்கத் தொடங்கினார். அரியக்குடி இராமானுஜ ஐயங்கார், செம்பை வைத்தியநாத பாகவதர், ஆலத்தூர் சகோதரர்கள், பல்லடம் சஞ்சீவ ராவ் என அந்தக் காலத்தின் முன்னணிப் பாடகர்கள் பலருக்கும் வயலின் வாசித்தார். வாய்ப்பாட்டு இசைக்கச்சேரிகளில் பக்க வாத்தியமாக மட்டுமில்லாமல், தனி வயலின் கச்சேரியாக ஐம்பதாண்டுகள் நடத்தினார். ஆத்திரேலியா, ஐக்கிய அமெரிக்கா, ஐக்கிய இராச்சியம், நெதர்லாந்து, தென்னாபிரிக்கா மலேசியா, ஹாங்காங் ஆகிய நாடுகளுக்கு இசைப்பயணம் சென்றார்.

இவரது மகளான முனைவர் எம். நர்மதா வயலின் இசைக்கலைஞர் ஆவார்.

பெற்ற விருதுகள் 
ஆண்டு விருது
 1960 வயலின் வாத்திய சாம்ராட் - மும்பை சிவானந்த ஆசிரமம், இந்தியா
 1975 பத்மசிறீ - இந்திய அரசு
 1976 வயலின் வாத்தியச் சக்கரவர்த்தி - நியூயார்க், அமெரிக்கா
 1978 கலைமாமணி - தமிழக அரசு, இந்தியா
 1979 கேரள சங்கீத நாடக அகாதமி விருது, இந்தியா
 1980 டி.சௌடைய்யா விருது - கர்நாடகம், இந்தியா
 1982 சங்கீத நாடக அகாதமி விருது
 1997 சப்தகிரி சங்கீத வித்வமணி  - திருப்பதி தேவத்தானம், இந்தியா
 1998 சங்கீத கலாநிதி - மியூசிக் அகாதமி சென்னை, இந்தியா
 2012 பத்ம பூசன் - இந்திய அரசு
 2012 சங்கீத கலாசிகாமணி விருது - இந்தியன் ஃபைன் ஆர்ட்ஸ் சொசைட்டி

மறைவு 
2013 சனவரி 3 அன்று, இந்திய நேரப்படி அதிகாலை 2 மணிக்கு சென்னையிலுள்ள ஒரு மருத்துவமனையில் தனது 82ஆவது வயதில்  கோபாலகிருஷ்ணன் காலமானார்.

மேற்கோள்கள்

உசாத்துணை 
'வேலைக்குப் போகாதே' கட்டுரை, எழுதியவர்:ரிஷிகேஷ்; வெளியீடு: தினமணி - இசை விழா மலர் (2011 - 2012)

இந்திய வயலின் கலைஞர்கள்
பத்ம பூசண் விருது பெற்ற தமிழர்கள்
பத்மசிறீ விருது பெற்ற தமிழர்கள்
சங்கீத நாடக அகாதமி விருது பெற்றவர்கள்
சங்கீத கலாநிதி விருது பெற்றவர்கள்
1931 பிறப்புகள்
2013 இறப்புகள்
கலைமாமணி விருது பெற்றவர்கள்
சங்கீத கலாசிகாமணி விருது பெற்றவர்கள்
சென்னை இசைக்கலைஞர்கள்
20 – 21 ஆம் நூற்றாண்டுக் கால கருநாடக இசைக் கலைஞர்கள்
பத்மசிறீ விருது பெற்ற கலைத் துறையினர்
என். ஆர். சிவபதி

ந. ர. சிவபதி (என். ஆர். சிவபதி) ஓர் தமிழக அரசியல்வாதி. 1963-ல் பிறந்த இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர். இவரது தந்தை பெயர் ரங்கராஜன், தாயார் சரோஜா. தொட்டியம் அருகே உள்ள நத்தம் கிராமத்தை சேர்ந்த இவர் எம்.ஏ. பி.எல் படித்துள்ளார். 1991-ல் சட்டமன்ற தேர்தலில் தொட்டியம் தொகுதியில் அ.தி.மு.க சார்பில் போட்டியிட்டு வெற்றி பெற்றார். முசிறி தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டவர்.. தமிழக அரசின் பள்ளிக் கல்வி மற்றும் விளையாட்டுகள் மற்றும் இளைஞர் நலத்துறை அமைச்சராக பணியாற்றியுள்ளார்.. மே, 2011 ல் விளையாட்டு மற்றும் இளைஞர் நலத்துறை அமைச்சராக பதவி வகித்தார்.

மேற்கோள்கள் 

வாழும் நபர்கள்
தமிழக முன்னாள் அமைச்சர்கள்‎
முக்கூர் என். சுப்பிரமணியன்

முக்கூர் என். சுப்பிரமணியன் ஒரு தமிழக அரசியல்வாதி. செய்யாறு தொகுதியிலிருந்து தமிழக சட்டபேரவை உறுப்பினராகத் தேர்ந்தெடுக்கப்பட்டவர். தற்போது தமிழக அரசின் தகவல் தொழில்நுட்பத் துறை அமைச்சராக பணியாற்றினார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சார்ந்தவர்.

மேற்கோள்கள் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்‎
தமிழக முன்னாள் அமைச்சர்கள்
14 ஆவது தமிழ்நாடு சட்டமன்ற உறுப்பினர்கள்
திருவண்ணாமலை மாவட்ட நபர்கள்
சத்திமுத்தப் புலவர்

சத்திமுத்தப் புலவர் சங்க காலப் புலவர்களில் ஒருவர். சத்திமுத்தம் என்னும் ஊரில் பிறந்தவர். இவர் வறுமையால் தளர்வுற்று தம் ஊர்விட்டு அயலூர் சென்று ஒரு குட்டிச் சுவரின் அருகில் குளிருக்கு ஒதுங்கியிருக்கும் போது நாரை ஒன்று மேலே பறக்கக் கண்டு, வறுமையிலும் தன் பிரிவாலும் வருந்திக் கொண்டிருக்கும் தன் மனைவிக்கு அதைத் தூதாக அனுப்புவது போல் 
நாராய் நாராய் செங்கால் நாராய்
பழம்படு பனையின் கிழங்கு பிளந்தன்ன
பவளக் கூர்வாய் செங்கால் நாராய்
நீயுநின் பெடையும் தென்றிசைக் குமரியாடி
வடதிசைக்கேகுவீராயின்
எம்மூர்ச் சத்திமுத்த வாவியுள் தங்கி
நனைசுவர்க் கூரைக் கனைகுரற் பல்லி
பாடு பார்த்திருக்குமென் மனைவியைக் கண்டு
"எங்கோன் மாறன்வழுதி கூடலில்
ஆடையின்றி வாடையின் மெலிந்து
கையது கொண்டு மெய்யது பொத்திக்
காலது கொண்டு மேலது தழீஇப்
பேழையுள் இருக்கும் பாம்பென உயிர்க்கும்
ஏழையாளனைக் கண்டனம் எனுமே" 
என்ற பாடலைப் பாடினார்.
அச்சமயம் அங்கு நகர சோதனைக்கு வந்த மாறான் வழுதி என்ற அரசன் இச்செய்யுளைக் கேட்டு தான் நாரையின் மூக்கிற்குப் பல அறிஞர்களிடமும், நூல்களிடமும் உவமை காணாது தேடிக்கொண்டிருந்த போது பனங்கிழங்கின் உவமையைக் கேட்டுக் களிப்புற்று, தன் மீது போர்த்தியிருந்த உத்தரீயம் என்ற மேலாடையினை அவர் மீது எறிந்தான். தன் சேவகரை விட்டு அவரைத் வருவித்து வேண்டியது வழங்கினான்.
இவர் பின்னர் களத்தூர் குடிதாங்கி முதலியார் என்பவரால் ஆதரிக்கப்பட்டார். இதனை

" வெறும்புற்கையும் அரிதாங
கிள்ளைச் சோறும் என்வீட்டில் வரும்,
எறும்புக்கும் ஆர்பதமில்லை 
முன்னாள் என்னிருங் கலியாம், 
குறும்பைத் தவிர்த்த குடிதாங்கியைச் 
சென்று கூடிய பின், 
தெறும்புற் கொல் யானை கவளம் 
கொள்ளாமற் றெவிட்டியதே."
என்ற செய்யுளால் அறியலாம் 

"தென்திசைக் குமரிஆடி வடதிசைக்கு ஏகுவீர் ஆயின்" என்னும் அடிகள் பறவைகள் வலசை வந்து செய்தியைக் குறிப்பிடுகின்றன

மேற்கோள்கள்

உசாத்துணை 
சிங்கார வேலு முதலியார், 'அபிதான சிந்தாமணி', ஏசியன் எடுகேஷனல் சர்வீஸஸ் வெளியீடு -1983

தமிழ்ப் புலவர்கள்
குல்சார்

சம்பூரண் சிங் கால்ரா  (Sampooran Singh Kalra, , , ) (பிறப்பு: ஆகத்து 18, 1934), பரவலாக அவரது புனைப்பெயரான குல்சார் (Gulsar, , , ), ஓர் இந்திய கவிஞர், பாடலாசிரியர் மற்றும் திரைப்பட இயக்குநர். இந்தி-உருது மொழியில் முதன்மையாக எழுதும் குல்சார் பஞ்சாபி மொழியிலும் பிராஜ் பாசா, கரிபோலி, அரியான்வி, மார்வாரி போன்ற  இந்தியின் பல வட்டார வழக்குகளிலும்  எழுதியுள்ளார்.

குல்சாருக்கு 2002இல் சாகித்திய அகாதமி விருதும் 2004இல் பத்ம பூசண் விருதும்  வழங்கப்பட்டுள்ளது.  பல தேசியத் திரைப்பட விருதுகளும் பிலிம்பேர் விருதுகளும் பெற்றுள்ளார். 2009ஆம் ஆண்டு சிலம்டாக் மில்லியனயர் (2008) திரைப்படத்தில்  ""ஜெய் ஹோ"" என்ற இவரது பாடலுக்கு சிறந்த முதன்மைப் பாடலுக்கான அகாதமி விருது பெற்றார். அதே பாடலுக்காக சனவரி 31, 2010இல் கிராமி விருதும் பெற்றுள்ளார். இவருக்கு  திரைப்படத்துறையினருக்கான இந்தியாவின் மிக உயரிய விருதான  தாதாசாஹெப் பால்கே விருது 2013ஆம் ஆண்டுக்கு  வழங்கப்பட்டுள்ளது.

குல்சாரின் கவிதைகள் மூன்று தொகுப்புகளாக சாந்த் புக்ராஜ்கா, ராத் பச்மினே கி மற்றும் பந்த்ரா பாஞ்ச் பச்சத்தர் வெளியிடப்பட்டுள்ளன. இவரது சிறுகதைகள் ராவி-பார் (பாக்கித்தானில் டஸ்ட்கத்)  மற்றும் துவான் (புகை) என வெளியிடப்பட்டுள்ளன..

இசையமைப்பாளர்கள் ராகுல் தேவ் பர்மன், ஏ. ஆர். ரகுமான் மற்றும் விஷால் பரத்வாஜ் ஆகியோருடன்  பாடலாசிரியராகச்  சிறப்பாகப் பணியாற்றி உள்ளார்.  பிற பாலிவுட் இசையமைப்பாளர்களுடனும் பணியாற்றியுள்ளார். திரைப்பாடல்கள் தவிர பல திரைப்படங்களுக்கு திரைக்கதை மற்றும் வசனகர்த்தாவாகவும் பணியாற்றியுள்ளார். இவர்  இயக்கிய திரைப்படங்களும் பல விருதுகளைப் பெற்றுள்ளன. சின்னத்திரையில் மிர்சா காலிப், தஹரீர் முன்ஷி பிரேம் சந்த் கி ஆகிய நெடுந்தொடர்களைத் தயாரித்துள்ளார்.

வாழ்க்கை வரலாற்று நூல்கள்
.
. (குல்சாரின் மகள் மேக்னா குல்சார் எழுதியது)

மேற்கோள்கள்

வெளியிணைப்புகள்
 Website dedicated to Gulzar
 Another website dedicated to Gulzar 
 Gulzar at Kavita Kosh  (Hindi)
 

1934 பிறப்புகள்
வாழும் நபர்கள்
இந்தியக் கவிஞர்கள்
இந்தியத் திரைப்பட இயக்குநர்கள்
சாகித்திய அகாதமி விருது பெற்றோர்
சிறப்பு அகாதமி விருதை பெற்றவர்கள்
பிலிம்பேர் விருதுகள் வென்றவர்கள்
கிராமி விருது வென்றவர்கள்
தாதாசாகெப் பால்கே விருது பெற்றவர்கள்
விக்டோரியா அசரென்கா

விக்டோரியா அசரென்கா  (Victoria Azarenka, , ; பிறப்பு 31 சூலை, 1989) பெலரசைச் சேர்ந்த ஓர் தொழில்முறை டென்னிசு விளையாட்டுக்காரர். அவர் ஒரு முன்னாள் உலக தரப்படுத்தலில் முதல் நிலை வீராங்கனை 5 ஆகஸ்ட் 2013 தகவலின் படி அவள் தற்போது உலக தரப்படுத்தலில் இரண்டாம் இடத்தை பிடித்துள்ளார். இந்தப் பின்னணியில் பெலரசு ஆட்டக்காரர்களிலேயே மிக உயர்ந்த நிலையை எட்டி சாதனை படைத்துள்ளார்.

அசரென்கா இரண்டு கலப்பு இரட்டையர் பெருவெற்றித் தொடர் பட்டங்களைப் பெற்றுள்ளார். 2007ஆம் ஆண்டில் யு.எசு.ஓப்பனில் மாக்ஸ் மிர்ன்யியுடனும் 2008ஆம் ஆண்டு பிரெஞ்சு ஓப்பனில் பாப் பிரியனுடனும் இந்த வெற்றிகளைப் பெற்றுள்ளார். 2012ஆம் ஆண்டு ஆஸ்திரேலிய ஓப்பனில் இறுதியாட்டத்தில் மரியா சரப்போவாவை 6-3, 6-0 என்ற நேர்சுற்றில் வென்று  பெருவெற்றித் தொடர் ஒன்றில் தனது முதலாவது வெற்றியைப் பெற்றுள்ளார்.  இந்த ஆட்டத்தில் வெற்றி பெற்றதன் மூலம் இவர் டென்னிசு பெண்களுக்கான உலகத் தர வரிசையில் முதலாம் இடத்தைப் பிடித்துள்ளார். 2013ம் ஆண்டும் இவர் ஆஸ்திரேலிய ஓப்பனை வென்றார்.

தனிப்பட்ட வாழ்க்கை
15 வயதில் அசரென்கா பயிற்சிக்காக மின்ஸ்க், பெலாருஸ் இல் இருந்து ஸ்காட்ஸ்டேல், அரிசோனா, அமெரிக்காவுக்கு சென்றார். இங்கு அவருக்கு அவரது அம்மாவின் ஒரு நண்பர் தேசிய ஹாக்கி லீக் பந்து தடுப்பாளரான நிகோலாய் காபிபுலின் மற்றும் அவரது மனைவி மூலம் உதவி கிடைத்தது. 2012 ஆம் ஆண்டு அவர் மொனாக்கோ சென்றார். பின்னர் 2013 ஆகஸ்ட் மாதம் அவர் லாஸ் ஏஞ்சல்ஸ், கலிபோர்னியா வில் ஒரு புதிய வீட்டை வாங்கினார். அசரென்கா பெலாரஷ்யன், ரஷியன், மற்றும் ஆங்கிலத்தில் சரளமாக பேசக்கூடியவர்களாவர் மற்றும் பிரெஞ்சு மற்றும் உக்ரேனிய மொழியிலும் ஓரளவு பேசுவார்.2011 ல் அவர் கல்வியில் கவனம் செலுத்த டென்னிஸ் விளையாட்டில் இருந்து ஓய்வு எடுத்தார் இருப்பினும் அவரது பாட்டியுடன் உரையாடிய பின்னர் அவர் தொடர்ந்து விளையாட முடிவு செய்தார்.பாட்டியிடம் இருந்து உத்வேகம் விளையாட்டில் அசரென்காவின் தொடர்ச்சியான முன்னேற்றங்கள் முக்கியமானதாக கருதப்படுகிறது.

தொழில் புள்ளிவிபரம்

கிராண்ட் ஸ்லாம் போட்டிகளில் இறுதி

ஒற்றையர்: 4 (2–2)

இரட்டையர்: 3 (3 இரண்டாம் நிலை)

கலப்பு இரட்டையர்: 3 (2 வெற்றி, 1 இரண்டாம் நிலை)

இரட்டை பேகல்ஸ் போட்டிகள் (6-0, 6-0)

கிராண்ட் ஸ்லாம் போட்டிகளில் ஆட்ட செயல்முறை

மேற்கோள்கள்

வெளியிணைப்புகள் 

 
 
 
 bio file interview with Victoria Azarenka
 May 2009 Interview of Victoria Azarenka with TheSportsCampus.com 
 2009 Interview RizzoSports.com
Victoria Azarenka  on the Official Website of the Republic of Belarus 

பெலருசிய டென்னிசு வீரர்கள்
1989 பிறப்புகள்
உலக முதல் தர டென்னிஸ் வீரர்கள்
பெண் டென்னிசுக்காரர்கள்
வாழும் நபர்கள்
இலண்டன் கோபுரம்

மேன்மை தாங்கிய அரசியின் அரண்மனை மற்றும் கோட்டை அல்லது பொதுவாக இலண்டனின் கோபுரம் என அறியப்படும் இது மத்திய இலண்டன், இங்கிலாந்தில் உள்ள தேம்ஸ் நதிக்கரையில் அமைந்துள்ள ஒரு வரலாற்றுச் சிறப்புமிக்க கோட்டையாகும். இதனை வடிவமைத்தவர், நோர்மன் துறவியும், தேவாலயம் மற்றும் கோட்டைகள் கட்டுவதில் புகழ்பெற்ற குண்டல்ப் ஆவார். இது இலண்டன் நகரத்தில் உள்ள கோபுர ஹம்லெட் என்னும் இடத்தில் அமைந்துள்ளது. இலண்டன் மாநகரத்தின் கிழக்கு முனையில் இருந்து கோபுர மலை எனப்படும் திறந்தவெளியால் பிரிக்கப்பட்டுள்ளது. இது 1066 ன் இறுதியில் நார்மனின் இங்கிலாந்து வெற்றியின் ஒரு பகுதியாக ஆரம்பிக்கப்பட்டது.

உசாத்துணை

வெளி இணைப்புகள் 

 Official website
 Further reading recommended by Historic Royal Palaces
 Bibliography of sources relating to the Tower of London
 

இலண்டனில் உள்ள கட்டிடங்கள்
இங்கிலாந்தில் உள்ள கோட்டைகள்
வணிகச் சின்னம்

ஒரு தனிநபரோ, வணிக நிறுவனமோ, அல்லது பிற சட்டப்படியான நபரோ தமது பொருளையோ, சேவையையோ தனது வாடிக்கையாளர்களிடம் தனித்துவமாய் அடையாளப்படுத்தப் பயன்படுத்தும் தனிப்பட்ட சின்னம் அல்லது குறீயிடு வணிகச்சின்னம்  அல்லது வர்த்தக்குறி (trademark)எனப்படும். இது ஒருவர்  வழங்கும் பொருள் மற்றும் சேவையைப் பிறரிடமிருந்து தனிமைப்படுத்திக் காட்ட உதவும்.

ஒரு வணிகச்சின்னம் என்பது கீழ்கண்ட குறிகளின் மூலம் குறிக்கப்படுகிறது.

 ™ ( பொருளைத் தனித்துவப்படுத்தும் பதிவுசெய்யப்படாத வணிகச்சின்னத்தைக் குறிக்க )

 ℠(சேவையைத் தனித்துவப்படுத்தும் பதிவுசெய்யப்படாத வணிகச்சின்னத்தைக் குறிக்க)

 ® (பதிவிட்ட வணிகச்சின்னத்தைக் குறிக்க )

வணிகச்சின்னம் என்பது பொதுவாக பெயராகவோ, சொல்லாகவோ, சொற்றொடராகவோ, சின்னமாகவோ, இலச்சினையாகவோ, படமாகவோ, வடிவமைப்பாகவோ, அல்லது இவை கலந்தோ அமையப்பெறும். வழக்கமான இவை அல்லாது வண்ணம், மனம், ஓசை போன்றவற்றை அடிப்படையாகக் கொண்ட சில மரபுசாராத வணிகச்சின்னங்களும் உண்டு. எ.கா. - ஏர்டெல் கருப்பாடல் (theme song).

மேலும் பார்க்க 

அறிவுசார் சொத்துரிமை
பதிப்புரிமை
புவிசார் குறியீடு

மேற்கோள்கள்

 
அறிவுசார் சொத்துரிமை
தமிழ்ப் பருவப்பெயர்கள்

தமிழ்மொழிக்குள்ள பல சிறப்புகளில் சொற்சிறப்பும் ஒன்று. தமிழ்மொழியிலுள்ள பருவப்பெயர்கள் இதற்கு எடுத்துக்காட்டாகும். இச்சொற்களின் சிறப்பு, உருவத்தையும் பருவத்தையும் காட்டி நிற்பதாகும்.

ஆண்களின் பருவப்பெயர்கள் 
 1 - 12 வயது ஆண் - பாலகன்
 12 - 24 வயது ஆண் - விடலை.
 24 - 36 வயது ஆண் - காளை. 
 36 - 48 வயது ஆண் - மீளி.
 48 - 60 வயது ஆண் - மறவோன்.
 60 - 72 ஆண் - திறவோன்.
 72 வயதுக்கு மேல் ஆண் - முதுமகன்.

மற்றொரு பட்டியல்
 பிள்ளை        - குழந்தைப்பருவம்
 சிறுவன்        - பாலப்பருவம்
 பையன்        - பள்ளிப்பருவம்
 காளை          - காதற்பருவம்
 தலைவன்    - குடும்பப்பருவம்
 முதியோன்  - தளர்ச்சிப்பருவம்
 கிழவன்       - மூப்புப்பருவம்

பெண்களின் பருவப்பெயர்கள்  

 பேதை - 1 வயது முதல் 8 வயது வரை
 பெதும்பை - 9 வயது முதல் 11 வயது வரை
 மங்கை - 12 வயது முதல் 14 வயது வரை
 மடந்தை - 15 வயது முதல் 19 வயது வரை
 அரிவை - 20 வயது முதல் 25 வயது வரை
 தெரிவை - 26 வயது முதல் 29 வயது வரை
 பேரிளம் பெண் - 30 வயதுக்கு மேல்

பூவின் பருவங்கள் 
 அரும்பு - அரும்பும்நிலை
 மொட்டு -மொக்குவிடும்நிலை
 முகை -முகிழ்க்கும் நிலை
 மலர் -பூநிலை
 அலர் -மலர்ந்த நிலை
 வீ -வாடும்நிலை
 செம்மல் -இறுதிநிலை

இலைகளின் பருவப்பெயர்கள் 
 கொழுந்து -குழந்தைப்பருவம்
 தளிர் -இளமைப்பருவம்
 இலை -காதற்பருவம்
 பழுப்பு -முதுமைப்பருவம்
 சருகு -இறுதிப்பருவம்

உசாத்துணை நூல்கள் 
பன்னிருபாட்டியல், கழக வெளியீடு

இவற்றையும் பார்க்க 
பூப்பு

தமிழ்ப் பெயர்கள்
கூர்க்கா

கூர்க்கா (Gurkha) என்பது நேபாளத்தில் உள்ள ஒருவகை மக்களைக் குறிக்கும் சொல். இந்து சமயச் சித்தரான கோரக்நாத் என்ற வார்த்தையிலிருந்து தோன்றியிருக்கலாம் என்று நம்பப்படுகிறது. மேலும் இமயமலையின் ஒரு பகுதியான கோர்க்கா பிரதேசத்தில் வாழும் மக்கள் ஆதலால் இந்தப் பெயர் பெற்றிருக்கலாம் என்ற கருத்தும் உள்ளது. ஆங்கில கிழக்கிந்திய கம்பெனியால் இந்தியாவில் அமைக்கப்பட்ட ராணுவப்படையில் சேர்த்துக்கொள்ளப்பட்ட கூர்க்காக்கள், அதன்பின் வந்த பிரித்தானிய ராஜியத்திலும் படைபிரிவில் இடம்பெற்றிருந்தனர். இவர்கள் இந்திய சுதந்திரத்திற்கு பின்னர் பிரித்தானிய ராணுவத்திலும் சேர்த்துக் கொள்ளப்பட்டனர். பிரித்தானிய அரசக் குடும்பத்திற்கு விசுவாசமாக நடந்து கொண்டனர். கூர்க்கா இன மக்கள் இன்று இந்திய ராணுவத்திலும், பிரித்தானிய ராணுவத்திலும், சிங்கப்பூரின் உள்ளூர்க் காவல் படைகளிலும் பணிபுரிந்து வருகின்றனர். கூர்க்காக்கள் பொதுவாக குக்குரி என்னும் நீளமான வளைந்த கத்தியை எப்பொழுதும் தங்களுடனே வைத்துக்கொள்ளும் பழக்கம் உடையவர்கள். தமிழகத்தின் சில இடங்களில் இரவுநேரக் காவல் பணியிலும் ஈடுபட்டு அதன்மூலம் வருமானம் ஈட்டிப் பிழைப்பு நடத்தி வருகின்றனர்.

நேபாள இனக்குழுக்கள்
நேபாளம்
ஐக்கிய இராச்சியத்தின் படைத்துறையினர்
நாசிக் கண்டார்

நாசிக் கண்டார் (Nasi Kandar) என்பது வட மலேசியாவில் குறிப்பாக பினாங்கு மாநிலத்தில் ஒரு புகழ் பெற்ற உணவு வகையாகும். மலேசியாவின் மற்றப் பகுதிகளில் இவ்வுணவு வகை கிடைக்கப் பெற்றாலும் பினாங்கு மாநிலத்தில் விற்கப்படுகின்ற நாசிக் கண்டாரே மிகவும் பிரபலமானது. நாசிக் கண்டார் என்பது ஒரு வகை மீன் குழம்பு கலந்த சோறு என்பதாகும். சோறு மற்றும் அதில் மீன் குழம்பை ஊற்றி, அத்துடன் அவித்த வெண்டைக்காய் மற்றும் பொறித்த பாவற்காய், பொரித்த கோழி என அவரவருக்குப் பிடித்த மேல்கறியுடன் (side dishes ) இவ்வுணவு பரிமாறப்படுகின்றது.

நாசிக் கண்டார் என்பது மலேசிய தமிழ் முஸ்லிம் மக்களின் ஒரு பாரம்பரிய உணவு வகையாகும். நாசி என்றால் தமிழில் சோறு என்று பொருள்தரும். கண்டார் என்றால்  தமிழில் காவடி என்று சொல்லலாம். இன்று நாசிக் கண்டார் உணவகங்களில் விற்கப்பட்டாலும் அக்காலத்தில் இவ்வுணவை விற்பவர்கள்  நீண்ட கம்புகளின்  நுனியில் அடுப்புகளைத் தொங்கவிட்டு, அந்த அடுப்புகளின் மீது சோற்றுப் பானையும் மற்றொரு முனையில் குழம்புப் பானையையும் வைத்துக் கொண்டு, அவைகளைக் காவடிபோல் தூக்கிச் சொன்று கூவிக்கூவி விற்பார்கள். அதனால்தான் இதற்கு நாசிக் கண்டார் (காவடி சோறு) என்கின்றப் பெயர் ஏற்பட்டிருக்கக்கூடும் என அறிஞர்கள் கருதுகின்றனர்.

நாசிக் கண்டாரின் சுவை குழம்பில் தான் இருக்கிறது. வழக்கமான குழம்பிற்கும் இக்குழம்பிற்கும் நிறைய வேறுபாடுகள் உண்டு. நாசி கண்டாருக்காக செய்யப்படுகின்ற மீன் குழம்பில் அரைத்துச் சேர்த்த மிளகாய் சாந்து, வெங்காயம், அன்னாசிப் பூ, இரம்பை இலை (Daun Pandan),  வெங்காயத்தாள் என பல்வேறு பொருட்கள் சேர்க்கப்படுகின்றன. மேலும் நாசிக் கண்டாரின் சுவை என்பது வெறும் மீன் குழம்பில் மட்டுமல்ல. மாறாக இவ்வுணவு பரிமாறப்படும் பொழுது மீன் குழம்புடன், சேர்த்து கோழி குழம்பு, ஆட்டுக்  குழம்பு,  கணவாய் குழம்பு என பல்வேறான குழம்புகள் கலந்தப் பிறகே நாசிக் கண்டார் பரிமாறப்படும்.

முன்பெல்லாம் நாசிக் கண்டார் மேல்கறியுடன் ஒரே தட்டில் பரிமாறப்பட்டது. ஆனால் இன்று அதன் மேல்கறிகள் தனியாக சிறிய குண்டு பாத்திரங்களில் பரிமாறப்படுகின்றது.

வெளி இணைப்புகள் 
 Nasi Kandar 
 Nasi Kandar Guide

மேற்கோள்கள்

மலேசிய உணவுகள்
பினாங்கு
மீன் உணவு வகைகள்
அரிசி உணவுகள்
அழகம்பெருமாள்

அழகம்பெருமாள் (இயற்பெயர்: அழகம்பெருமாள் நம்பிநாதன், பிறப்பு: 1965) ஒரு தமிழ்த் திரைப்பட இயக்குநர் மற்றும் நடிகர். கன்னியாகுமரி மாவட்டம் நாகர்கோவில் அருகே உள்ள குலசேகரபுரம் என்ற கிராமத்தை சொந்த ஊராகக் கொண்டவர். 2001 இல் வெளிவந்த டும் டும் டும் இவர் இயக்கி வெளிவந்த முதல்த் திரைப்படம். அதற்கு முன்பு இயக்குநர் மணிரத்னத்திடம் உதவி இயக்குனராகப் பணியாற்றினார்.

திரைப்படத் துறையில்

இயக்குனராக

நடிகராக
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
! ஆண்டு !! படம் !! பாத்திரம் !! மொழி !! குறிப்புகள் 
|-
| 2000 || அலைபாயுதே || சிறப்புத் தோற்றம் || தமிழ் ||
|-
| 2006 || புதுப்பேட்டை || தமிழ்செல்வன் || தமிழ் || 
|-
| 2007 || கற்றது தமிழ் || பூபால் ராவர் || தமிழ் || 
|-
| 2008 || அலி பாபா || தியாகராஜன் || தமிழ் ||
|-
| 2009 || கண்டேன் காதலை || Perumal || தமிழ் ||
|-
| rowspan="5"|2010 || ஆயிரத்தில் ஒருவன் || ரவி || தமிழ் || 
|-
| கச்சேரி ஆரம்பம் || வாசு || தமிழ் || 
|-
| ரெட்டைச்சுழி ||  || தமிழ் ||
|-
| தொடுப் பார் ||  || தமிழ் ||
|-
| நில் கவனி செல்லாதே ||  || தமிழ் ||
|-
| rowspan="4"|2011 || வந்தான் வென்றான் ||  || தமிழ் ||
|-
| 7ஆம் அறிவு |||| தமிழ் ||
|-
| வேலூர் மாவட்டம் ||  || தமிழ் || 
|-
| ஒஸ்தி ||  || தமிழ் || 
|-
| rowspan="4"|2012 || காதல் 2 கல்யாணம் ||  || தமிழ் || படப்பிடிப்பில்
|-
| படித்துறை  ||  || தமிழ் || படப்பிடிப்பில்
|-
| ஒரு கல் ஒரு கண்ணாடி ||  || தமிழ் ||
|-
| சமர் ||  || தமிழ் ||
|-கர்னன் தமிழ்
    அடடே சுந்தரா தமிழ் தெலுங்கு
    நித்தம் ஒரு வானம் தமிழ்

மேற்கோள்கள்

வெளி இணைப்புகள்
 

1965 பிறப்புகள்
தமிழ்த் திரைப்பட இயக்குநர்கள்
தமிழ்த் திரைப்பட நடிகர்கள்
வாழும் நபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
3 (எண்)

3 அல்லது மூன்று (three) என்பது 2 இற்குப் பிந்தையதும், 4 இற்கு முந்தையதுமான இயல் எண்ணாகும். இது மிகச் சிறிய ஒற்றைப்படை பகா எண்ணும்,  சதுர எண்ணுக்கு முந்தைய ஒரே பகா எண்ணும் ஆகும். 3 என்பது தமிழ் எண்களில் ௩ என்பதைக் குறிக்கும் இந்து-அராபிய எண்ணாகும். இது பல சமூகங்களில் சமய மற்றும் கலாச்சார முக்கியத்துவத்தைக் கொண்டுள்ளது.

காரணிகள் 
மூன்றின் நேர்க் காரணிகள் 1, 3 என்பனவாகும்.

இயல்புகள் 
 மூன்று ஓர் ஒற்றை எண்ணாகும்.
 மூன்றானது இரண்டாவது முக்கோண எண்ணாகும்.
 மூன்றை மூன்று வர்க்க எண்களின் கூட்டுத் தொகையாக எழுதலாம்.

 மூன்றானது நான்காவது பிபனாச்சி எண் ஆகும்.
 மூன்றானது இரண்டாவது லூகாஸ் எண்ணாகும்.
 மூன்று ஒரு சோஃவி ஜெர்மேன் முதன்மை எண் ஆகும். ஏனெனில்,  என்பதும் ஒரு முதன்மை எண்ணாகும்.
 நேர்விளிம்பையும் கவராயத்தையும் பயன்படுத்தி ஒரு சமபக்க முக்கோணியை உருவாக்கலாம்.

மூன்றின் பெருமை 

வேதம் மூன்று                          -  இருக்கு,யசூர்,சாமம்
மூன்று மூர்த்திகள்                       -  பிரம்மா,விஸ்ணு,சிவன்
தொழில்கள் மூன்று                      -  படைத்தல்,காத்தல்,அழித்தல்
உலகம் மூன்று                          -  பூதலம்,மீதலம்,பாதலம்
கடவுளின் நிலை மூன்று                 -  அருவம்,உருவம்,அருவுருவம்
காலம் மூன்று                           -  இறந்தகாலம்,நிகழ்காலம்,எதிர்காலம்
ஆசைகள் மூன்று                        -  மண்ணாசை,பொன்னாசை,பெண்ணாசை
குணங்கள் மூன்று                        -  சத்துவம்,ராயசம்,தாமதம்
தமிழ் மூன்று                            -  இயல்,இசை,நாடகம்
கனிகள் மூன்று                          - மா,பலா,வாழை

மேற்கோள்கள் 

முழு எண்கள்
பகா எண்கள்